Kohtla-Järve Lasteaia Tuhkatriinu Kodukord

KINNITATUD
Kohtla-Järve Lasteaia Tuhkatriinu hoolekogu 25.05.2015.a protokoll nr.4
Käesoleva kodukorra alusdokumendid:
•	Koolieelse lasteasutuse seadus
•	Kohtla-Järve Lasteaia Tuhkatriinu põhimäärus
•	24.09.2010 sotsiaalmimistri määrus nr 61 "Tervisekaitsenõuded koolieelses lasteasutuses tervise edendamisele ja päevakavale (RT I 2010, 69, 526)".
1.     ÜLDSÄTTED
1.1. Kohtla-Järve Lasteaed Tuhkatriinu juhindub oma tegevuses koolieelse lasteasutuse seadusest, lasteaia õppekavast, lasteaia arengukavast, lasteaia põhimäärusest, jt koolieelse lasteasutuse tegevust reguleerivatest õigusaktidest.
1.2. Alusharidus omandatakse põhiliselt kodus ning selle eest vastutavad vanemad või neid asendavad isikud. Perekondlikku kasvatust toetavad ja täiendavad koolieelsed lasteasutused (EV Haridusseadus prg.24).
2.      LASTEAIA TÖÖKORRALDUS
2.1. Õppetegevused toimuvad iga rühma nädalaplaani alusel, millega lapsevanem saab tutvuda rühma infostendil. Rühma õpetajad võivad teha muudatusi õppetegevuste kavas seoses ülelasteaialiste ürituste või rühma väljasõitude/õppekäikudega.
2.2. Lapse turvalisuse tagamiseks, peab lapsevanem andma lapse isiklikult üle rühma õpetajale. Rühma õpetaja vastutab lapse eest ainult siis, kui lapsevanem on talle lapse isiklikult üle andnud.
2.3. Lasteaias tegutseb 12 rühma. Rühmade liigid  ja arv võivad varieeruda.
2.4. Lasteaia rühmad töötavad päevarežiimi ja päevakava alusel, mis vastavad laste ealistele ja psühholoogilistele omadustele.
2.5. Igapäevane õppe-kasvatustöö planeeritakse ja viiakse läbi vastavalt Kohtla-Järve Lasteaia Tuhkatriinu õppekavale ja aasta tegevuskavale.          
2.6. Lapsevanemal on õigus tutvuda:
- Kohtla-Järve Lasteaia Tuhkatriinu õppekavaga,
- Kohtla-Järve Lasteaia Tuhkatriinu õppeaasta tegevuskavaga,
- Kohtla-Järve Lasteaia Tuhkatriinu arengukavaga
2.7. Lapsevanem kohustub õigeaegselt (hiljemalt 20 kuupäevaks) tasuma lasteaiatasu Kohtla-Järve Linnavalitsuse pangakontole.
2.8. Auto parkimisel jätab lapsevanem väravaesise vabaks lasteaia teenindava transpordi takistuseta sissesõiduks lasteaia maa-alale.
2.9. Lastega tegelevad rühmas 2 õpetajat ja õpetajaabi ( sõimerühmas õpetaja, lapsehoidja ja õpetajaabi), vastavalt õppekavale ka muusikaõpetaja, liikumisõpetaja. Lasteaias töötavad ka logopeed ja eripedagoog, kes tegelevad lastega individuaalselt. 
2.10. Õppetegevused  ei pea tingimata toimuma lasteaia rühmaruumis, vaid võivad toimuda õues, pargis, muuseumis ja mujal õpetajate poolt planeeritud õppetegevuste läbiviimise paikades.
2.11. Rühmad võivad olla ühendatud seoses laste väikese arvuga (koolivaheajal, pühade eelsel päeval, laste haigestumise ajal).
2.12. Informatsiooni lasteaias toimuvast võib lapsevanem saada lasteaia kodulehel, infostendil, e-posti teel, vesteldes.
2.13. Küsimuste, ettepanekute jms puhul võib lapsevanem pöörduda õpetajate, õpetaja abi, hoolekogu liikme või juhtkonna poole. 
2.14. Lasteasutuses ja selle territooriumil toimub suhtlemine ja käitumine teineteise suhtes lugupidavalt ja viisakusnorme järgides.
3.  LAPSE SAABUMINE, LAHKUMINE JA PUUDUMINE
3.1. Lasteaed töötab tööpäevadel kell 7.00-18.00.
3.2 Vanematel  on  õigus last lasteaeda tuua ja viia neile sobival ajal lasteasutuse päevakava järgides. Last lasteaeda tuues või viies ei tohi rikkuda teiste laste uneaega, söögikorda või õppe- ja kasvatustegevust.
3.3.Tegevused algavad rühmades kell 9.00. Lapse hilinemisel paluma teavitada varem rühma õpetajat, et tal oleks tegevuse ettevalmistamisel võimalik  sellega arvestada.
3.4.Lapse lasteaeda toomisel palume kinni pidada lasteaia päevakavast. See tähendab, et lasteaias hommikueinet sööv laps peab rühmas olema hiljemalt kell 8.30.
3.5. Kui lapsevanem planeerib last lasteaeda mitte tuua või lapse ootamatu haigestumise korral, siis on lapsevanem kohustatud sellest teavitama  eelneval päeval või samal päeval hiljemalt kell 9.00, helistades telefonil 3371849 või teatades sellest õpetajale.
3.6. Lastevanematel palume lapsele järele tulla vähemalt 10 minutit enne lasteaia sulgemist, et õpetajatel oleks võimalus tööpäev õigeaegselt lõpetada.
3.7. Õpetaja on kohustatud kontakteeruma telefoni teel lapse vanematega või vanemate määratud kontaktisikutega ning teavitama direktorit, kui lapsele ei ole lasteasutuse lahtioleku ajal järgi tuldud. Vanemate või kontaktisikutega ühenduse võtmise ebaõnnestumisel, teavitab õpetaja politseid ja toimib vastavalt politsei korraldustele.
3.8. Lasteaia territoorium on ettenähtud ainult lastele väljasolemiseks õpetajate järelevalve all. Laste ohutuse kindlustamiseks on vajalik, et lapsevanem väljuks koos lapsega territoooriumilt ja ei jääks oma lapsega territooriumile jalutama.
3.9.Ebakaines olekus (alkoholi - või narkojoobes) isikutele last üle anda ei ole lubatud.
3.10.  Õpetaja annab lapse üle ainult lapsevanemale või selleks volitatud isikule (täiskasvanutele), kes sellest hetkest alates, vastutab lapse ohutuse eest. 
3.11.  Kategooriliselt on keelatud eelkooliealisel lapsel tulla lasteaeda ja lahkuda lasteaiast üksi. 
3.12.   Võõrastel isikutel on ilma juhtkonna loata lasteaia ruumides ja territooriumil viibimine keelatud.
4. LAPSE RIIETUS
4.1.Laps tuuakse lasteaeda puhaste ja tervete riietega.
4.2.Rühmas peavad olema lapsel vahetusjalatsid (jalatsi tallad ei tohi jätta põrandale musti triipe, soovitavalt väikese kontsaga; sõimerühmas kergelt suletava kinnisega).
4.3.Iga laps  omab riidekappi, mida peab korras lapsevanem.
4.4.Igal lapsel peab olema lasteaias isiklik kamm  ja isiklikud hügieenilised salvrätid.
4.5.Lapse riided ja esemed peavad olema markeeritud, et neid võiks leida kadumise või vahetuse mineku korral.
4.6.Sõimerühma lastel peab olema kapis kotike kuivade vahetusriietega.
4.7.Lapsevanem varustab last ilmastikule vastava riietusega (kummisaapad, vettpidavad riided) ning kontrollib regulaarselt nende korrashoidu.
4.8.Talvel ja märjal aastaajal peavad lastel olema tagavarakindad ja -riietus.
4.9.Lapsevanem selgitab ka lapsele, millised on tema õueriided.
4.10. Lapse õueriided peavad olema sellised, et võimaldavad lapsele aktiivset liikumist, on kergelt kuivatatavad ja laps võib neid ka kergelt määrida (on kergelt puhastatavad)
4.11. Lapse riietus toas on mugav, puhas ja nahasõbralik - õhku läbi laskev.
4.12. Kehalise kasvatuse tegevuseks peab olema spetsiaalne vorm, milles lepitakse kokku õpetaja ja lapsevanemate vahel. Õues läbiviidavate kehalise kasvatuse tegevusteks on vajalik riiete erikomplekt.
4.13. Lapse kapis ei ole lubatud hoida ülearuseid riideid ja esemeid - määrdunud riided viiakse juba õhtul koju. Keelatud on hoida lapse kapis toiduaineid, sh ka maiustusi, ravimeid, teravaid esemeid.
4.14. Jopel ei tohi olla väljaulatavaid nööre, mis võivad kinnijäämise puhul olla lapsele ohtlikud. Kaelas ei tohi olla pikki sünteetilisi salle. Suveperioodil on vajalik peakate. Lapse rõivad  peavad vastama ohutusnõuetele, mis on kirjas standardis EN 14682:2007 "Lasterõivaste ohutus. Nöörid ja paelad lasterõivastel"; nõuetega ja selgitavate joonistega saab täpsemalt tutvuda tarbijakaitseameti veebilehel: http://www.tarbijakaitseamet.ee/index.php?id=14945.
5. MÄNG JA ÕUESOLEK
5.1.Laps peab olema värskes õhus  iga päev vähemalt 4 tundi. Lasteaias on lapsed õues 2 korda päevas iga ilmaga.
5.2.Vastavalt sotsiaalministri määrusele 24.09.2010 nr 61 "Terviskaitsenõuded koolieelses lasteasutuses tervise edendamisele ja päevakavale" madalama   kui miinus 20 ºC tegelikult toimiva välisõhu temperatuuri (ja tugeva tuulega miinus 15 ºC) korral ei viida lapsi õue või lühendatakse õues viibimise aega 20 minutini. Tegelikult toimivat välisõhu temperatuuri hinnatakse Eesti Meteoroloogia ja Hüdroloogia Instituudi veebilehel www.emhi.ee avaldatud igapäevaste ilmavaatluse andmete alusel.
5.3.Laste turvalisuse tagamiseks lasteaias jalgrataste ja rulluiskude kasutamine on lubatud ainult spetsiaalsete kaitsevahendite olemasolul (kaitsekiiver, põlvekaitsed) ja kui on lubatud kasutada õpetajate poolt.
5.4.Lasteaeda on keelatud tuua militaarseid, kergestipurunevaid ja lapse tervisele ohtlikke mänguasju.
5.5.Laps võib lasteaeda kaasa võtta isiklikke mänguasju, kui need on puhtad ja neis ei ole väikesi eraldavaid detaile (osi). Lapsevanem peab arvestama sellega, et ka teised lapsed võivad tema lapse isikliku mänguasjaga mängida, samuti võib see mänguasi katki minna. Lasteaed ei vastuta lasteaeda toonud  isiklike mänguasjade eest.
5.6.Kui lapsevanem avastab, et laps on toonud koju mõne lasteia mänguasja (või teise lapse mänguasja), siis palume see kiiresti tagastada ja selgitada lapsele miks on keelatud võõraid mänguasju kaasa viia.
5.7.Lapsele ei tohi kaasa anda ohtlikke esemeid.
5.8.Lasteaias ei ole lubatud närida närimiskummi.
5.9.Lasteaias tähistatakse lapse sünnipäeva vastavalt  traditsioonile. Sünnipäeva tähistamisest  on vaja varem kokku leppida rühma õpetajaga. Kategooriliselt on keelatud lasteaias kostitada teisi lapsi tordiga.
5.10. Lasteaia ühisüritustel, kuhu on kaasatud ka lapsevanemad, vastutab lapse turvalisuse eest lapsevanem.
5.11.  Lasteaias puudub võimalus laste kelkude ja vankride hoidmiseks.
6. LAPSE TERVIS
6.1.Lasteaeda ei lubata last, kui lapse terviseseisund võib kahjustada lapse enda või teiste tervist.
6.2.Lasteaias lapse haigestumise või vigastuse korral kutsub pedagoog vajadusel kiirabi ja võtab ühendust lapse vanemaga.
6.3.Vanemate või kiirabi tulekuni võimaldatakse lapsel vajaduse korral lamada järelevalve all. Vajadusel antakse haigestunud või vigastatud lapsele kiirabi kohale jõudmiseni esmast abi.
6.4.Nakkushaiguse kahtlusega laps tuleb võimaluse korral eraldada teistest lastest, kuid teda ei tohi paigutada üksinda eraldi ruumi.
6.5.Lasteaias ei anta lastele ravimeid. Kui arst on lapse kroonilise terviserikke korral määranud lapsele ravimite manustamise, võib erandjuhul (nt suhkruhaigele) lasteasutuses anda ravimeid arsti määratud annuses üksnes vanema vastutusel ja kokkuleppel lasteasutuse tervishoiutöötajaga või direktori määratud lasteasutuse pedagoogiga.
6.6.Lasteaia direktor või tervishoiutöötaja teatab telefoni teel või e-kirjaga Terviseametile ning avaldab vanematele teadetetahvlil teate lasteasutuses levivast nakkushaiguse puhangust või juhtumist, nimetamata seejuures haigestunud ja nakkuskahtlusega laste nimesid.
6.7.Nakkushaiguste esinemise perioodil rakendatakse lasteasutuses eri puhastuskorda ja kätepesemise nõudeid, järgides Terviseameti juhiseid.
6.8.Lapsevanem teavitab koheselt lasteaeda, kui laps on haigestunud nakkushaigusesse (tuulerõuged, sarlakid, punetised, rotaviirus jne).
6.9.Lapsevanem informeerib lasteaeda, kui laps on teatud toiduainete vm suhtes allergiline, kui lapsel on pärilikud või muud püsivad terviserikked. (langetõbi, suhkruhaigus, südamehaigused jne.)
6.10. Vanem  informeerib  lasteasutuse  direktorit  kirjalikult  lapse  terviseseisundist tulenevatest eritingimustest,  mille  alusel  personal  kohandab  võimaluse  korral  päevakava,  kasvukeskkonda ning õppe- ja kasvatustegevuse korraldust.
7. KOOSTÖÖ
7.1.Õpetajad ja lapsevanemad teevad lapse arengu toetamiseks koostööd, mis põhineb vastastikusel usaldusel ja lugupidamisel.
7.2.Kui lapsevanem soovib külastada õppetegevust, ta peab eelnevalt saama loa direktori poolt. Avalduses tuleb märkida, millise eesmärgiga ta soovib külastada õppetegevust ning kui kaua. Ühele lapsevanemale ei ole lubatud külastada õppetegevust rohkem kui üks kord kuus.
7.3.Hea ja usaldusväärne koostöö lapsevanemate ja õpetajate vahel on aluseks laste kohanemisele ning turvatunde tagamisele lasteaias.
7.4. Kooskõlastatud ja ühtsustatud nõuded lastele peres ja lasteaias ning soodne kasvukeskkond tagavad lapse tasakaalustatud arengu.
7.5.Lapsevanem suhtub hoidvalt lasteaia varasse ja õpetab seda ka lapsele - siis püsivad asjad pikaajaliselt terved nii lasteaias kui mujal.
7.6.On hea, kui lapsevanem tuleks kord nädalas rühma ja vestleks õpetajatega. Lapsele on innustav, kui vanemad tema tegevuse vastu huvi tunnevad.
7.7.Lapsevanem pöördub arusaamatuse korral esmalt õpetaja poole, seejärel vajadusel direktori poole.
7.8.Lapsevanemad on oodatud kaasa lööma rühma igapäevastes töödes ja tegemistes. Lasteaia elu saab lapsevanem mõjutada  läbi lasteaia hoolekogu.
7.9.Lapsevanemad on oodatud lapse arenguvestlusele, mille ajad lepitakse eelnevalt õpetajatega kokku.
7.10. Ootame lapsevanematelt aktiivset osalemist lapse rühma koosolekutel, mida korraldatakse lapsevanemate informeerimiseks. 
7.11. Lapse jaoks on oluline, et lapsevanemad võtaksid  laste pidudest osa. Peo ajal peavad mobiiltelefonid olema välja lülitatud.
7.12. Lapsevanemad on alati oodatud osalema rahulolu-uuringutes ja oma ettepanekute ning abiga lasteaiaelu sisukamaks ja paremaks muutmisel. 
8. TURVALISUSE TAGAMINE
8.1. Lasteaia töötajad loovad lasteaias füüsilise ja psühhosotsiaalsekeskkonna, mis on ohutu, turvaline ja pakub lastele erinevaid mängu-, õpi-ja loovtegevuse ning kehalise aktiivsuse edendamise võimalusi.
8.2. Lasteaias on mängu-ja võimlemisvahendeid, mille konstruktsioon, mõõtmed ja pindade viimistlus vastavad lapse eale ja kasvule ning tagavad ohutu kasutuse. Ronimisredeleid, spordi-ja mänguväljaku ning võimlemisvahendeid on kontrollitud tootja kasutusjuhendite kohaselt
8.3. Lasteaia mööbel on paigutatud selliselt, et oleks välditud vigastuste tekkimine ja lastel on võimalikult palju ruumi mängimiseks.
8.4. Laste väljapääs lasteaia ruumidest ja territooriumilt lasteaia töötaja sellest  teadmata ning võõraste isikute omavoliline pääs lasteaia ruumidesse on keelatud.
8.5. Lasteaia töökorraldusega on tagatud, et kogu rühma tööaja jooksul vastavad õpetaja või õpetajat abistava töötaja ja laste suhtarvud koolieelse lasteasutuse seaduses sätestatud piirnormidele.
8.6. Laste puhke-või magamise ajal on laste juures üks rühma töötaja.
8.7. Kui laste õuesolekuajal on ühel rühmatöötajal põhjendatud vajadus minna osade lastega tuppa, peab teine rühma töötaja tagama ülejäänud rühma laste turvalisuse õuealal.
8.8. Laste ujulasse, basseini, veekeskusesse või veekogu avalikku supluskohta suplema viimisel on vähemalt iga seitsme lapse kohta pedagoog, treener või täiskasvanu, kes jälgib pidevalt lapsi ja juhendab vees toimuvaid tegevusi ning osutab vajaduse korral abi. 
8.9. Õppekäigu ajal tänaval liigeldes on lapsed ja rühma töötajad helkurvestides.
8.10. Lapsevanemad, lasteaia töötajad ja lapsed sulgevad enda järel väravad, et tagada laste turvalisus.
8.11. Lasteaia õueala on motoriseeritud liiklusvahenditele suletud, va lasteaeda teenindavale transpordivahenditele, kellel on nõuetekohane luba.
8.12. Lasteaia mängualale ei sõida lapsed, lapsevanemad ega töötajad jalgratastel vaid lükkavad ratast käekõrval.
8.13. Lasteaeda ei tooda kaasa lapsele ohtlikke ja vägivaldseid mänge õhutavaid mänguasju.
8.14. Lapsel on lubatud lasteaeda kaasa tuua oma mänguasju vastavalt rühmas kokkulepitud reeglitele. Rühma töötaja ei vastuta kodust kaasa toodud mänguasja kadumise või purunemise eest.
8.15. Laste ja töötajate vaimset turvalisust ohustavate olukordade (ebavõrdne kohtlemine, agressiivne või ebaviisakas käitumine jms) tekkimise korral pöördutakse lasteaia direktori või õppealajuhataja poole, kelle pädevuses on juhtumi lahendamine või selle juhtumi andmine hoolekogule, sotsiaalametnikule, lastekaitse spetsialistile või politseile.
8.16. Hädaolukorra, häire, tulekahju või muu erakorralise olukorra puhul teavitatakse lapsevanemaid telefonitsi ja vajadusel lapsed ning töötajad evakueeritakse.
8.17. Välis- ja sisekeskkonna turvalisuse tagamiseks viiakse lasteaias iga-aastaselt läbi riskide hindamist ning koostatakse tegevuskava keskkonna parendamiseks. Keskkonna ohutuse ja turvalisuse tegevuskava täitmise kohta teostab järelevalvet terviseamet, tuleohutuse valdkonnas päästeamet.
8.18. Turvalisuse tagamiseks on lasteaial valminud hädaolukorra plaan, milles on kirjeldatud juhtkonna ja personali käitumine erinevate hädaolukordade korral.
8.19. Lasteaias on spordi- ja mänguvahendid mille konstruktsioon, mõõtmed ja pindade viimistlus vastavad lapse eale ja kasvule ning tagavad ohutu kasutuse. Spordi- ja mänguväljakuvahendid on kontrollitud tootja juhendite kohaselt.
8.20. Lasteaia hoones või territooriumil on koerte ja kassidega viibimine keelatud.